
Načelnik Općine Jelenje
KLASA:  400-02/16-03/01
URBROJ:  2170/04-03-16-3

Dražice, 05. siječnja 2016. god.

Temeljem Zakona o fiskalnoj odgovornosti („ Narodne novine „ br. 139/10 i 19/14), Zakona o proračunu („ Narodne novine „ br. 87/08, 136/12, 15/15 ) i članka 33. Statuta Općine Jelenje („Službene novine PGŽ„ br.33/09, 13/13 ) načelnik Općine Jelenje dana 05. siječnja 2016. godine donosi

PRAVILNIK
zaprimanja/kontrole financijske dokumentacije

 i fiskalne odgovornost  u Općini Jelenje
I. OPĆE ODREDBE 

Članka 1.

Pravilnikom o zaprimanju/kontroli finacijske dokumentacije i fiskalne odgovornosti u Općini Jelenje (u daljnjem tekstu: Općina) propisuje se način zaprimanja, provjere i pravovremenog plaćanja financijske dokumentacije, stvaranja ugovornih obveza, ustrojavanja evidencije te praćenja isplate namjenskog korištenja sredstava te plaćanja iz sredstava Proračuna Općine, a u cilju osiguranja fiskalne odgovornosti, transparentnosti i dugoročne održivosti javnih financija.

Članak 2.
 Financijskom dokumentacijom smatra se:

-       račun,

-       situacija,

-       nalog za plaćanje,

-       pisani ugovor,

-       narudžba,

-       predračunska faktura.

II. KOLANJE DOKUMENTACIJE I 

POSTUPANJE NADLEŽNIH OSOBA
Članak 3.

Sva financijska dokumentacija koja pristigne u Općinu upućuje se u Ured načelnika-referentu za opće poslove, koji istu otvara i donosi na uvid načelniku ili zamjenici načelnika. 
Nakon uvida načelnika / zamjenice ista se prosljeđuje Jedinstvenom upravnom odjelu, u pisarnicu / arhivu gdje se evidentira i unosi u sustav SPO.

Evidentiranu dokumentaciju pisarnica dostavlja tijekom dana u kojem je zaprimljena na provjeru i ovjeru – potpis suštinske kontrole, osobi – naručitelju.

Nakon ovjere (potpisa suštinske kontrole) dokumentacija se vraća u pisarnice koji istu dostavlja Odsjeku za proračun i financije na evidentiranje i plaćanje pristiglu dokumentaciju.

Članak 4.

Ovlaštena osoba u Odsjeku za proračun i financije vrši provjeru:

-  je li isporučena / izvršena usluga / roba u skladu s naručenim / ugovorenim obvezama,

-  matematičku kontrolu ispravnosti iznosa na dokumentu (računu).

Na istom ovlaštena osoba navodi poziciju Proračuna koju tereti te br. ugovora / narudžbenice.

Svojim potpisom ovlaštena osoba potvrđuje vjerodostojnost navedene količine isporučene/izvršenih usluga / roba i matematičku ispravnost dokumenta.
Krajnji rok za provjeru financijske dokumentacije je pet ( 5 ) dana.

Ukoliko financijski dokument ne odgovara zahtjevu naručitelja (po količini, vrijednosti i dr.) ili je nepravovaljan (bez potpisa ) ili nepotpun Odsjek vraća dokument izdavatelju računa i obavještava o tome pisarnicu.

 

Članak 5.

Financijska dokumentacija koja se podnosi na plaćanje mora biti vjerodostojna, istinita, uredna i prethodno kontrolirana.

Ukoliko se radi o doznaci sredstava proračunskim korisnicima isplata se vrši temeljem naloga za isplatu sukladno usvojenom programu javnih potreba i odobrenom od strane načelnika.

Kod plaćanja računa koji se odnose na konzumaciju jela i pića (restoranske usluge) uz račun se prilaže pisano obrazloženje o razlogu nastanka troška.

 

Članak 6.

Knjiženje i evidentiranje u poslovnim knjigama temelji se na vjerodostojnim, istinitim, urednim i prethodno kontroliranim knjigovodstvenim ispravama.

Isprava za knjiženje je uredna kada se iz nje nedvosmisleno može utvrditi mjesto i vrijeme njena nastanka i njezin materijalni položaj, što znači narav, vrijednost i vrijeme nastanka poslovne promjene povodom koje je sastavljena. 
Vjerodostojna je isprava koja potpuno i istinito odražava nastali poslovni događaj.

Članak 7.

Račun koji se podnosi na plaćanje mora sadržavati broj narudžbenice/ugovora temeljem kojeg su roba/usluga/radovi isporučeni/izvedeni.

Narudžbenica mora biti valjano ispunjena na način da se vidi tko je nabavu inicirao (potpis), tko je nabavu odobrio (potpis), koja vrsta roba/usluga/radova se nabavlja, uz detaljnu specifikaciju jedinica mjere, količina, jediničnih cijena te ukupnih cijena.

Dostavnica/radni nalog i drugi odgovarajući dokument mora biti potpisan od strane:

-       osobe zadužene za primanje robe i

-       dobavljača, te
-        mora biti vidljivo da je prilikom preuzimanja robe utvrđena količina, stanje i kvaliteta  

         zaprimljene robe.
Subvencije, sponzorstva i pomoći isplaćuju se temeljem usvojenih zahtjeva i zaključka načelnika.

 Članak 8.

Za plaćanja financijske dokumentacije potreban je jedan potpis.

Osobe ovlaštene za potpisivanje financijske dokumentacije za plaćanje sa računa Općine određene su posebnim Rješenjem u skladu s kartonom ovjere potpisa pohranjenom kod poslovne banke.

 
Članak 9.

Ukoliko se naknadno utvrdi da je isplata iz Proračuna izvršena nezakonito ili neopravdano, JUO mora odmah zatražiti povrat isplaćenih sredstava u Proračun.

Ukoliko primatelj proračunskih sredstava ne postupi u skladu s prethodnim stavkom ovog članka, prilikom daljnjih isplata primatelju može se provesti jednostrani prijeboj međusobnih novčanih potraživanja do potpunog namirenja.

III. UGOVARANJE OBVEZA

Članak 10.
Osoba ovlaštena za zaključivanje ugovornih odnosa je načelnik.

Na svakoj stranici Ugovora potpisuje se pročelnik JUO-a (u daljnjem tekstu: Odjel), čime potvrđuje pravovaljanost ugovora, te sukladnost zakonskim propisima.

Dokumenti sklopljenih ugovora pohranjuju se i evidentiraju u Odjelu, a jedan primjerak se dostavlja Odsjeku za proračun i financije.

 

Članak 11.

Kod ugovaranja financijskih obveza ugovara se plaćanje u roku definiranom važećim zakonskim propisima.

Izuzetno može se ugovarati plaćanje predujma/avansa uz suglasnost načelnika.

Suglasnost iz prethodnog stavka ovog članka načelnik potvrđuje pisanim putem na utvrđenom obrascu i prilaže se uz ugovor.

 

Članak 12.

Preuzimanje obveza po ugovorima koji zahtijevaju plaćanje u slijedećim godinama moguće je samo uz suglasnost načelnika, a na prijedlog voditelja Odsjeka za proračun i financije.

 

Članak 13.

Obaveze po već zaključenim ugovorima, kao i ostala plaćanja iz Proračuna isplaćivat će se ovisno o prilivu proračunskih prihoda.

 

IV. SPORAZUMI O OBROČNOJ OTPLATI DUGA

Članak 14.

Obveznici koji imaju dugovanja prema Općini  mogu zatražiti obročnu otplatu duga, ukoliko je isto sukladno zakonskim i podzakonskim aktima, te odlukama Općinskog vijeća.

Na svakoj stranici sporazuma potpisuje se pročelnik Odjela čime potvrđuje pravovaljanost sporazuma te sukladnost zakonskim propisima.

Sporazume o obročnoj otplati duga potpisuje načelnik.

 
 

V. EVIDENCIJE

Članak 15.

Odjel je  obavezan ustrojiti:

-   evidenciju svih sklopljenih ugovora 
-   evidenciju svih nabava roba, radova i usluga ispod i iznad zakonskog praga

-   evidenciju o poništenju postupaka javne nabave
-   evidenciju o osobama koje se nalaze na stručnom osposobljavanju za rad, redovitim studentima koji kod poslodavca rade posredstvom ovlaštenih student servisa, redovitim učenicima koji kod poslodavca rade posredstvom ovlaštenih srednjoškolskih ustanova, redovitim učenicima ustanova za strukovno obrazovanje koji pohađaju kod poslodavca praktičnu nastavu i vježbe 

-   evidenciju o izdanim putnim nalozima za službena putovanja 
Pročelnica Odjela dužna je imenovati osobe u Odjelu koja vrši evidenciju te istu dostaviti načelniku.

Imenovane osobe dužne su ažurirati podatke za evidenciju mjesečno.

Ugovore i predmete odnosno dokumentaciju potrebno je čuvati i arhivirati sukladno Pravilniku o zaštiti i obradi arhivskog i registraturnog gradiva Općine.

 

VI. NABAVA

Članak 16.

Provedbu postupka svih nabava obavlja osoba ovlaštena za javnu nabavu.

Postupak nabave pokreće se na zahtjev pročelnika, zamjenice načelnika koji se dostavlja načelniku.
Načelnik donosi odluku o pokretanju nabave.
Članak 17.

Naručivanje robe vrši imenovana osoba u Odjelu putem zahtjeva. 
Prije početka nabave podnositelj zahtjeva dužan je dostaviti specifikaciju za predmetnu nabavu osobi ovlaštenoj za nabavu.

Za svaku isporučenu narudžbu ovlaštena osoba dužna je čitko potpisati račun te svojim potpisom jamči da je isporučena roba u skladu s odredbama ugovora i narudžbe.

 

Članak 18.

Kod prijema dugotrajne i kratkotrajne imovine ovlaštena osoba koja je pokrenula nabavu dužna je ispuniti obrazac NOVA NABAVA i dostaviti ga Odsjeku za proračun i financije.

 

Članak 19.

Prilikom promjene smještaja dugotrajne ili kratkotrajne imovine službenici su dužni ispuniti obrazac PROMJENA SMJEŠTAJA IMOVINE i isti dostaviti Odsjeku za proračun i financije..

U slučaju kada se postojeća imovina ustupa drugim pravnim osobama bez naknade, potrebno je Odsjeku za proračun i financije dostaviti Zaključak načelnika ili Odluku Općinskog vijeća.

 

Članak 20.

Pročelnica Odjela odgovorna je za planiranje i izvršavanje dijela Proračuna iz svoje nadležnosti, za zakonito, svrhovito, učinkovito i ekonomično raspolaganje proračunskim sredstvima.

 

Članak 21.

Korisnicima javnih potreba proračunska sredstva će se isplaćivati temeljem zahtjeva na utvrđenom obrascu. 
Načelnik odobrava potpisom zahtjev ukoliko je u skladu s planiranim sredstvima i isti prosljeđuje Odsjeku za proračun i financije.

 

Članak 22.

Odjel i nadležni Odsjeci dužni su pratiti i kontrolirati namjensko trošenje donacija, pomoći, subvencija i drugih transfera do krajnjeg korisnika. 
Izvještaj o namjenskom utrošku sredstava korisnici proračunskih sredstava dužni su dostaviti najkasnije do 15. ožujka tekuće godine za prethodnu godinu.

Članak 23.

Odsjek za proračun i financije dužan je izvršiti kontrolu utrošenih sredstava  korisnika donacija, pomoći, subvencija i drugih transfera.

Kontrolu utrošenih sredstava mogu izvršiti i neposredno kod krajnjeg korisnika. 
Rezultate kontrole potrebno je zabilježiti na obrascu ZAPISNIK O KONTROLI UTROŠENIH SREDSTAVA.

Za sredstva koja se isplaćuju sa pozicije sponzorstva i proračunske zalihe nije potrebno vršiti kontrolu utrošenih sredstava neposredno kod krajnjeg korisnika.

Članak 24.

Ukoliko se prilikom kontrole utvrdi da su sredstva korištena nenamjenski, korisnici proračunskih sredstava dužni su odmah izvršiti povrat uplaćenih sredstava u proračun Općine.

 

Članak 25.

Isplate sredstava iz proračuna koje imaju prednost pred ostalim rashodima:

· obveze po kreditima,

· sudske presude,

· plaće i materijalna prava za službenike i namještenike Općine,

· sudske i upravne pristojbe, ostali sudski i javnobilježnički troškovi,

· zakonske obveze

· obveze po zaključenim ugovorima.

 

Članak 26.

Rashodi koje se financiraju iz namjenskih prihoda i primitaka, izvršavat će se do iznosa naplaćenih prihoda i primitaka za određene namjene, odnosno najviše do iznosa planiranog u Posebnom dijelu Proračuna, ako su prihodi naplaćeni u većem iznosu od planiranih.

Rashodi i izdaci koji se financiraju iz nenamjenskih prihoda i primitaka, izvršavati će se sukladno dinamici priliva prihoda, najviše do iznosa planiranih u Posebnom dijelu Proračuna naplaćenih sredstava prema prioritetima iz članka 22. Pravilnika

 
Članak 27.

Zahtjevi za plaćanje vezani za financiranje iz programa javnih potreba, a koji su planirana u godišnjem iznosu većem od 20.000,00 kn isplaćivat će se temeljem odobrenih zahtjeva korisnika.

Za iznose programa do 20.000,00 kn godišnje, nalozi za plaćanje isplaćivat će se tromjesečno temeljem odobrenih zahtjeva korisnika.

Iznimno moguća je drugačija isplata uz suglasnost načelnika.

 

VII. OSIGURANJE IMOVINE OPĆINE
Članak 28.

Sva imovina Općine osigurana je. 
Prilikom nastanka štete na imovini ovlaštena osoba dužna je svaku počinjenu štetu odmah prijaviti brokeru, te o istom izvijestiti Odsjeku za proračun i financije kako bi se mogla zatražiti refundacija počinjene štete kod osiguravajućeg društva. 
O počinjenoj šteti sastavlja se zapisnik.

 
VIII. ODGOVORNOST SLUŽBENIKA I NAMJEŠTENIKA

Članak 29.

Nepridržavanje odredbi ovog Pravilnika od strane službenika i namještenika Općine sukladno članku 46. Zakona o službenicima i namještenicima u lokalnoj i područnoj (regionalnoj) samoupravi predstavlja tešku povredu službene dužnosti.

 

IX. ZAVRŠNE ODREDBE

Članak 30.

Ovaj Pravilnik stupa na snagu danom donošenja, a objavit će se u „Službenim novinama PGŽ“.









NAČELNIK OPĆINE JELENJE









    mr. sc. Ervin Radetić, dr.sc.
OPĆINA JELENJE


          51218 DRAŽICE


  Dražičkih boraca 64











